ইসলামিক টিভি
ইসলামিক টিভি উপগ্রহ-ভিত্তিক একটি বাংলা ভাষার টেলিভিশন চ্যানেল ছিল। এটি বাংলাদেশের প্রথম ইসলামি চ্যানেল ছিল। চ্যানেলটির মালিক ছিলেন সাবেক প্রধানমন্ত্রী খালেদা জিয়ার ছোট ভাই সাইদ ইস্কন্দার। এর প্রধান কার্যালয় ঢাকার বাংলামোটরে অবস্থিত ছিল। ২০১৩ সালের ৬ মে বাংলাদেশ টেলিযোগাযোগ নিয়ন্ত্রণ কমিশন ততকালিন স্বৈরাচার শেখ হাসিনা সরকারের নির্দেশে চ্যানেলটি বন্ধ করে দেয়। ইসলামিক টিভির প্রধান বার্তা সম্পাদক এ বি এম সাদ বিন রাবি অভিযোগ করে জানান, দিবাগত রাত পৌনে দুইটায় প্রায় ৭০ জন পুলিশ ও অস্ত্রে সজ্জিত প্রায় ৯০ জন স্বৈরাচার সরকারদলীয় কর্মী প্রতিষ্ঠানের কার্যালয়ে প্রবেশ করেন। তাদের হাতে গেট ভাঙার সরঞ্জামও ছিল। তারা ভেতরে প্রবেশ করে বেশ কিছু দামি সম্প্রচার যন্ত্র ও হার্ডডিস্ক ভাঙচুর করেন।